GiliGold/VAD_KnessetCorpus huggingface dataset:
ניסן סלומינסקי: אני אתן את הרקע אותו אני יודע.
משה גפני: נמצא כאן נציג הביטוח הלאומי?
סתיו שפיר: למה שיהיה כאן מישהו מהביטוח הלאומי?
סתיו שפיר: מתי מקשיבים לדעתם?
סתיו שפיר: מתי הביאו אותם לוועדה?
יצחק כהן: יש שיפוי.
סתיו שפיר: בסופו של דבר לקיצוץ הזה יש השפעה על ביטוח לאומי.
סתיו שפיר: מדובר בתקציבו ויש לשמוע את עמדתם בעניין.
ניסן סלומינסקי: רבותיי, אני רק נותן רקע.
משה גפני: אנחנו דנים על זה היום?
ניסן סלומינסקי: אני אסביר על מה דנים ועל מה לא דנים.
ניסן סלומינסקי: כאשר שמעתי את זה, כמו שאתם אומרים סמרו שערותיי במובן מסוים ואמרתי שזה בלתי אפשרי.
ניסן סלומינסקי: אני חושב שגם הייעוץ המשפטי שלנו אמר שזה דבר שלא יכול להיות וגם היועץ המשפטי של הכנסת נכנס לתמונה.
ניסן סלומינסקי: במשך חצי יום התנהל דו שיח בין היועצים המשפטיים של המשרדים השונים.
ניסן סלומינסקי: שני משרדים – הכנסת ועוד משרד – היו בדעה שזה לא אפשרי ושני משרדים היו בדעה שזה כן אפשרי.
ניסן סלומינסקי: בסופו של דבר אמרו שאם כך, אין ברירה, צריך ללכת ליועץ המשפטי לממשלה.
משה גפני: הייעוץ המשפטי של הכנסת צריך ללכת ליועץ המשפטי לממשלה?
משה גפני: שיעשה בחירות חוזרות בבית שמש.
משה גפני: לא אמרתי שלא נכון.
משה גפני: פתאום הכנסת צריכה לבקש אישור מהיועץ המשפטי לממשלה.
ניסן סלומינסקי: הכנסת לא צריכה לבקש אישור.
ניסן סלומינסקי: היועץ המשפטי פסק כפי שפסק היועץ המשפטי של הכנסת.
משה גפני: מה הוא פסק?
סתיו שפיר: תראה לי איזשהו תקדים לדבר הזה.
משה גפני: כך מתנהל דיון.
ניסן סלומינסקי: אני מסביר את הרקע ואחר כך כל אחד יוכל לדבר.
ניסן סלומינסקי: אני לא מסתיר מכם דבר.
יצחק כהן: אחרי.
מיכל בירן: גם אני.
משה גפני: אם הוא אומר שאין דיון, אני לא מבקש רשות דיבור.
ניסן סלומינסקי: החוק להפחתת מס הכנסה מורכב משני חלקים כאשר חלק אחד הוא עצם החוק בו התחלנו לדון ביום רביעי והוא מבטל את ההעלאה של מס הכנסה, והחלק השני שאנחנו אמורים לדון היום הוא הבאת המקורות.
ניסן סלומינסקי: כלומר, להפחית בהתאם לכך מהרזרבות.
ניסן סלומינסקי: אותו דבר גם החוק הזה, הוא בדיוק בנוי כך.
ניסן סלומינסקי: הוא בנוי מדבר אחד והוא שמחליטים לבטל את ההעלאה מחצי אחוז לרבע אחוז והחלק השני הוא המקורות.
ניסן סלומינסקי: הוחלט על ידי היועץ המשפטי לממשלה בתמיכה של היועץ המשפטי של הכנסת וזה תואם עם כל היועצים המשפטיים, כך נמסר לי - קודם כל זה בא לאישור הממשלה כי אם הממשלה לא תאשר את זה, אין מה לדבר כי עד עכשיו זה היה רק רצון ראש הממשלה ומעכשיו זה כבר אישור של הממשלה - שלא מעלים את החוק והוא יבוא בנפרד בעוד שבוע או בעוד שבועיים.
ניסן סלומינסקי: החוק שמבטל את ההעלאה של חצי אחוז ומביא לרבע אחוז יבוא בנפרד בעוד שבועיים למרות שהוא יתחיל כחצי אחוז ב-1 בינואר 2014 אבל הוא יאושר כאשר יאושר, אולי בעוד שבועיים-שלושה ויעשו את ההתחשבנות.
ניסן סלומינסקי: כשהוא יבוא לכאן יהיה כאן דיון אליו יבואו אנשי הביטוח הלאומי וכל מי שצריך, נשמע את הדעות ונחליט מה שנחליט.
ניסן סלומינסקי: מצד שני אישר היועץ המשפטי וגם היועץ המשפטי לכנסת שמאחר שהמקור לכסף הזה מגיע בדיוק מאותו מקור ממנו מגיע הכסף לנושא של מס הכנסה אלא שבמקום שיהיה איקס בגין מס הכנסה, עכשיו יהיה איקס פלוס וואי קטן, במקום לעבור את התהליכים פעמיים, אפשר יהיה לעשות זאת ביחד.
יצחק כהן: מה יהיה בתקופה של השבועיים האלה?
ניסן סלומינסקי: יסתדרו.
ניסן סלומינסקי: ימצאו חשבון.
ניסן סלומינסקי: היום אנחנו רק נדון במקורות.
מיכל בירן: מה זה רק?
מיכל בירן: זה הדבר החשוב ביותר.
ניסן סלומינסקי: אם החוק לא יאושר?
מיכל בירן: מה קורה עם המקורות?
מיכל בירן: אתה מאשר את המקורות.
ניסן סלומינסקי: הורידו כסף מהרזרבה אבל החוק יישאר חצי אחוז.
ניסן סלומינסקי: מה זה משנה אם לא יעבור החוק?
משה גפני: למה צריך את זה עכשיו?
ניסן סלומינסקי: מאחר ובין כה וכה דנים עכשיו.
משה גפני: מה אתה מרוויח בדיון הזה?
ניסן סלומינסקי: אמרתי מה אושר ומה לא אושר.
משה גפני: אני ביקשתי ראשון לדבר.
יצחק כהן: אתה ביקשת שני.
יצחק כהן: אני ראשון.
סתיו שפיר: גם אני רוצה לדבר.
ניסן סלומינסקי: אם כן, זה הרקע לדיון.
ניסן סלומינסקי: אם זה מאושר, יש לך לוח חדש?
<יעל מבורך: יש לנו לוח חדש שנציג לוועדה.
ניסן סלומינסקי: אם זה נושא חדש, אנחנו נעצור.
ניסן סלומינסקי: יש ועדת כנסת שתדון בזה.
ניסן סלומינסקי: קודם נשמע את יעל.
משה גפני: אם זה נושא חדש, אין לה מה להסביר עכשיו.
משה גפני: יש כללים בנושא חדש.
סתיו שפיר: שאלה ליועצים המשפטיים.
סתיו שפיר: מה שאנחנו רואים כאן, הסכומים שנקובים כאן, הם כבר כוללים גם את ההפחתה במס ביטוח לאומי?
סתיו שפיר: זאת אומרת שאין לנו מה לדון בזה כי אתם לא רוצים בכלל להעביר את זה.
<יעל מבורך: כמו שאמר היושב ראש, שיש לנו דף חדש שאנחנו רוצים לתת אותו.
משה גפני: דף חדש זה נושא חדש.
ניסן סלומינסקי: אמרתי שאני מסכים.
<יעל מבורך: אני רוצה להסביר ברמת המהות למה אנחנו מבקשים לעשות את המהלך הזה עכשיו.
משה גפני: אבל זה נושא חדש.
יצחק כהן: עם כל הכבוד, תן לשמוע.
יצחק כהן: אני רוצה לדעת מה הנושא החדש.
משה גפני: היושב ראש הסביר.
יצחק כהן: לא, היא תסביר.
<יעל מבורך: הסיבה שאנחנו רוצים להעביר את התיקון הזה עכשיו בחוק התקציב היא כי אנחנו רוצים לשנות דברים שנעשו במהלך השנה.
<יעל מבורך: ב-1 בינואר 2014 אנחנו שולחים את בסיס התקציב למשרדי הממשלה וצריכים לקבל החלטה איזה תקציב שולחים להם, איזה תקציב מפיצים למשרדים והוא התקציב המקורי.
<יעל מבורך: תקציב מקורי יש רק אחד.
סתיו שפיר: אני חשבתי שאתם מכבדים את הוועדה אבל עכשיו אני מבינה שמבחינת
סתיו שפיר: כם אין בכלל ועדה.
סתיו שפיר: אין כנסת.
<יעל מבורך: בדיוק להפך.
<יעל מבורך: אנחנו מביאים את התיקון לבסיס התקציב.
סתיו שפיר: אתם מביאים תיקון לבסיס התקציב למשהו שעדיין לא הכריעה עליו הכנסת.
סתיו שפיר: את רצינית?
<יעל מבורך: אם אנחנו לא נעשה את התיקון הזה עכשיו, המשמעות היא שאם המהלך שהממשלה מציעה יאושר בכנסת בעוד שבועיים-שלושה, המשמעות היא שאת האיזון בצד ההוצאות אנחנו נעשה בשינוי תקציבי בכנסת, כמו כל שינוי תקציבי שמונח כאן, ולא בבסיס התקציב.
סתיו שפיר: תצטרכו להעביר תקציב חדש.
משה גפני: תצטרכו להעביר חוק.
סתיו שפיר: כך זה עובד.
סתיו שפיר: כך כתוב בחוק.
סתיו שפיר: אני יודעת שלפעמים החוק מעצבן, אבל לפעמים גם מעצבן לנסוע במהירות המותרת ובכל זאת אנחנו נוסעים במהירות המותרת.
מיכל בירן: יעל, אפילו לשיטתך, הייתם צריכים לחשוב על זה לפני חודש.
<יעל מבורך: ההחלטה לא התקבלה לפני חודש.
סתיו שפיר: נתניהו ראה שלפיד חילק את המתנה שלו של מס הכנסה לבוחרים, ועכשיו נתניהו היה צריך גם כן לחלק איזושהי מתנה.
משה גפני: כמו שאת מביאה עכשיו שני חלקים, את החוק על הנושא של שינוי במס ואת ההבדל בתקציב, את יכולה להביא בעוד שבועיים אותו דבר.
<יעל מבורך: אני מנסה להסביר למה לשיטתנו אנחנו לא יכולים.
<יעל מבורך: ברמה המחשובית את התקציבים מעבירים ב-1 לינואר 2014, גם אם נתקן את החוק.
משה גפני: אם מתקנים את החוק, אז מתקנים את החוק בבסיסו.
משה גפני: זה חוק ולא העברה תקציבית.
סתיו שפיר: יעל, בעינייך יש כנסת או היעד הוא לבטל אותה?
יצחק כהן: זה לטובת העובדים.
יצחק כהן: למה לא? זה לטובת שוק העבודה.
ניסן סלומינסקי: יש כאן בקשה לנושא חדש.
ניסן סלומינסקי: אני רוצה להבין ממך אם הבקשה לנושא חדש הולכת על הכול או רק על שורה אחת.
סתיו שפיר: בטח שהולך על הכול.
סתיו שפיר: גם אני מבקשת נושא חדש על הכול.
ניסן סלומינסקי: אפשר לתת לנו את הדף החדש?
ראובן ריבלין: משה, סוף מעשה במחשבה תחילה.
ראובן ריבלין: בוא נתייעץ כולנו יחד.
ראובן ריבלין: החוק שמובא לפנינו היום, מהותו היא לאשר את המקורות.
ראובן ריבלין: בשינוי המקורות אין נושא חדש.
משה גפני: כן נושא חדש.
ראובן ריבלין: אותם מקורות יהיו לכאן ולכאן.
ראובן ריבלין: מה הכמות, זאת שאלה שיכולה להשתנות.
ראובן ריבלין: כדי לאשר את המקורות, אתה צריך לעשות זאת לפני ה-1 בינואר.
ראובן ריבלין: כדי לאשר את המקורות, צריך לעשות את זה לפני 1 בינואר.
ראובן ריבלין: זאת אומרת, יש כאן כורח.
ראובן ריבלין: אתה מבקש נושא חדש.
ראובן ריבלין: דרך אגב, אתה נותן לקואליציה את הפתרון הכי טוב כי נושא חדש, הדיון בו הוא דיון שהתוצאה היא פוליטית.
ראובן ריבלין: הדיון הוא משפטי והתוצאה היא פוליטית.
ראובן ריבלין: זאת אומרת, יכולים לבוא ולומר שכל מה שאמרו לגבי נושא חדש הוא נכון, אבל מה שמכריע, כפי שאמר בית המשפט הגבוה לצדק, היא ההכרעה הפוליטית.
ראובן ריבלין: זאת אומרת, נושא חדש לצערנו הרב הוא לא נושא משפטי אלא נושא פוליטי.
ראובן ריבלין: מה שתחליט ועדת הכנסת.
ראובן ריבלין: אני לא יודע למה אבל יש לי הרגשה שוועדת הכנסת תאמר שלמרות שיש כאן כל הנושאים החדשים, היא קובעת שאין נושא חדש.
ראובן ריבלין: באותו רגע זה בא אלינו וזה מאושר.
ראובן ריבלין: כל החכמה הזאת, אנחנו יכולים לפתור בינינו.
ראובן ריבלין: מה שעשתה הממשלה והקפיץ אותי היה להביא את החוק ולהטמיע אותו בתוך חוק זה.
ראובן ריבלין: זאת אומרת, להביא לנו חוק הסדרים חדש ברמה של חוק שמשנה את כל כיתובו מהקריאה הראשונה להכרעה והכנה לקריאה שנייה ושלישית.
משה גפני: אם אתה מדבר אתי ברצינות, אני הולך להשיב ברצינות.
ראובן ריבלין: אני מדבר ברצינות.
ראובן ריבלין: מחר בצהריים יביאו ואנחנו נכשיר את השרץ.
משה גפני: חבר הכנסת ריבלין, אמרת את הדברים ברצינות ואני הולך להשיב לך מאוד ברצינות.
משה גפני: מה שקרה זה דבר נורא פשוט שהוא הולך להיות תקדים מאוד מאוד מסוכן.
משה גפני: פעם ראשונה מאז שאני מכיר את הכנסת מחליטה הממשלה החלטה שביקש אותה ראש הממשלה אחרי שכבר אישרו את הכסף שמפחיתים במס הכנסה.
משה גפני: מבקש ראש הממשלה ביום ראשון, שלושה ימים לפני תום השנה האזרחית, להפחית מס מעסיקים.
משה גפני: יושבת עכשיו ועדת הכנסת שתפקידה לפקח על עבודת הממשלה, וכנראה יש בינינו ויכוח, אני לא חשבתי שיהיה ויכוח אבל כנראה יש ויכוח, ודנה האם לוקחים את הכסף שהתפנה.
משה גפני: פתאום התפנה כאן כמעט חצי מיליארד שקלים, פה התפנה כסף להורדת מס הכנסה וכנראה שיש עוד כסף פנוי אלא שאנחנו לא יודעים ודנים מה עושים לעת הזאת עם הכסף הזה - זה תפקידה של ועדת הכספים - האם מפחיתים בזה מיסים עקיפים, האם מעלים בזה קצבאות וכולי.
משה גפני: הרי יש כסף פנוי, הרי היו גזרות מאוד קשות בתקציב ובחוק ההסדרים.
משה גפני: התפנה כסף, בואו נשב כאן לדון לפני מה שהממשלה אומרת.
משה גפני: ועדת הכספים מאז ומתמיד דנה, כאשר יש כסף פנוי אחרי גזרות כאלה קשות, מה עושים עם הכסף הפנוי, האם זה נכון להפחית מס מעסיקים כמו הגחמה של ראש הממשלה, האם צריך להפחית מס הכנסה כמו שאנחנו טענו שצריך להפחית מיסים עקיפים, האם זה הולך לאותם מסכנים שהם מעמד ביניים ושכבות חלשות.
משה גפני: לא באים לכאן עכשיו בידיים נקיות.
משה גפני: החוק שאנחנו דנים בו, מדובר על הצעת חוק של הפחתת מס הכנסה ומדובר על המקור התקציבי שהוא חלק בלתי נפרד מהחוק.
משה גפני: בהפחתה מצביעים לך נקודתית.
משה גפני: לא אומרים שהכסף הופחת ותדונו על מה עושים עם ההפחתה.
משה גפני: זה הולך להפחת מס הכנסה.
משה גפני: עכשיו באים ואומרים שיש לנו עוד חוק.
משה גפני: החליט ראש הממשלה לפני שלושה ימים, ואני יודע את זה מלשכת ראש הממשלה.
משה גפני: אני לא בטוח ששר האוצר מסכים לזה, אבל לצורך העניין אני אומר שגם שר האוצר מסכים לזה.
ראובן ריבלין: הממשלה מסכימה.
משה גפני: יום ראשון, עת אנחנו יושבים לדון על החוק של מס הכנסה, אומרים לנו שנדון בזה, ואם לא המלחמה שמתנהלת כאן, היו מביאים גם את החוק אבל מביאים חצי מהחוק.
משה גפני: מביאים אותו עכשיו ואומרים שבעוד שבועיים או בעוד שלושה שבועות הכסף הזה הולך להפחתת מס מעסיקים.
משה גפני: יש על זה ויכוח.
משה גפני: לא אמור לקרות שום דבר מכיוון שבלאו הכי ב-1 בינואר אין חוק ועם הכסף הזה אי אפשר לעשות שום דבר.
משה גפני: כאשר ידונו על מס מעסיקים, האם מפחיתים או לא ואנחנו נטען – על כל פנים אני אטען – שאם יש את הכסף הזה, יש צרכים יותר חשובים ואני לא מזלזל בנושא של מס מעסיקים.
משה גפני: דרך אגב, הממשלה הקודמת העלתה את מס המעסיקים כדי להפחית מס הכנסה לאלה שמשתכרים בין 5,000 ל-14,400 שקלים.
משה גפני: היו סדרי עדיפויות שונים עת איציק כהן היה סגן שר האוצר והוא הביא את החוק הזה להעלאת מס מעסיקים והפחתה של מס הכנסה למעמד הביניים.
משה גפני: אני לא מדבר על זה, אבל זה דיון שתפקידה של הכנסת לדון בו בכובד ראש ולא ביום ראשון שזה לא יום כנסת, שזה לא מופיע בסדר היום ורוב חברי הוועדה לא ידעו בכלל שזה עומד לדיון.
משה גפני: הולכים לדון על הפחתה שהיא נקודתית ללא צורך.
ראובן ריבלין: אני לא ידעתי.
מיכל בירן: גם אני לא ידעתי.
סתיו שפיר: אף אחד לא ידע.
ניסן סלומינסקי: אף אחד לא ידע.
משה גפני: אני ידעתי.
משה גפני: אני ידעתי בשבוע שעבר.
ניסן סלומינסקי: אף אחד לא ידע כל עוד הממשלה לא אישרה.
משה גפני: לא האמנתי שזה יבוא לכאן.
סתיו שפיר: הממשלה עוד לא אישרה.
ראובן ריבלין: דרך אגב, הפתרון המשפטי שמצא היועץ המשפטי, יש בו הגיון.
משה גפני: מבחינתי הוא לא רלוונטי.
משה גפני: אם אנחנו מסכימים לדבר הזה, אנחנו לא תמיד אופוזיציה ולא תמיד קואליציה.
משה גפני: מפעם לפעם אנחנו מתחלפים ויש שינויים.
משה גפני: אנחנו יכולים להיות אופוזיציה וגם אתה יכול להיות אופוזיציה ויביאו לכאן דברים שהם בציפור נפשך, יביאו אותם תוך כדי מסע כזה שמחכים לטלפון מהממשלה.
משה גפני: אתם לא מבינים או שאתם מבינים ואתם מתעלמים מזה, איזה ביזיון של הכנסת.
משה גפני: זה יורד לשפל המדרגה.
משה גפני: אנחנו צריכים לפקח על הממשלה, אנחנו צריכים לקבל החלטה, אנחנו צריכים לקיים דיון.
משה גפני: ביום ראשון נקיים את הדיון הזה?
משה גפני: סדר היום הופץ לכולם וחלק לא באו וחלק היו באים אם היו יודעים שהנושא הזה עומד לדיון.
משה גפני: בושה, בושה, בושה.
משה גפני: זה לא קשור בכלל ליועץ המשפטי אלא זה קשור להתנהלות הכנסת.
ניסן סלומינסקי: אני רוצה להתייחס בעיניים של אופוזיציה.
ניסן סלומינסקי: דווקא מהבחינה הזאת של כל מה שאמרת, שזה נכון.
ניסן סלומינסקי: נניח חושבים שיש 450 מיליון שקלים מיותרים ועכשיו צריכים לקיים דיון למה זה ילך.
ניסן סלומינסקי: נניח נעשה דיון ונחשוב שזה טוב לדבר מסוים.
ניסן סלומינסקי: אם הממשלה נניח תחשוב שאותו דבר מסוים לא טוב, היא לא תקצץ ולא יהיו מקורות כספיים לזה.
ניסן סלומינסקי: אנחנו עכשיו לא מגדירים למה אלא אנחנו רק מקצצים.
ניסן סלומינסקי: תשמע אותי עכשיו כאיש אופוזיציה.
ניסן סלומינסקי: אם נעשה את זה היום, היום אנחנו נאגום עודף של 450 מיליון שקלים.
ניסן סלומינסקי: בעוד שבועיים יהיה דיון.
ניסן סלומינסקי: הממשלה תבוא ותאמר הפחתה, אתה תבוא ותאמר – ואולי גם אחרים – משהו אחר ועכשיו הדיון שלנו יהיה אמיתי כי יש כסף.
משה גפני: גם עכשיו יש כסף.
ניסן סלומינסקי: אם לא יעשו את הקיצוץ, אין כסף.
ניסן סלומינסקי: אני מסביר לך.
ניסן סלומינסקי: אם לא נעשה את זה, לא יהיה קיצוץ.
משה גפני: אתה מקיים דיון עכשיו.
משה גפני: אתה הבאת את נציג הביטוח הלאומי?
משה גפני: הרי ממנו מוציאים את הכסף.
ניסן סלומינסקי: לא, אני לא מקיים דיון.
מיכל בירן: כך נראה אי דיון.
ראובן ריבלין: אתה חייב ללכת לוועדת הכנסת.
ניסן סלומינסקי: אני מנסה להסביר שדווקא מבחינת האופוזיציה כדאי שהיום כן יהיה איגום הכסף.
סתיו שפיר: אל תסביר לנו, כי זה לא נכון.
ניסן סלומינסקי: אני מדבר על האיגום.
ניסן סלומינסקי: לא מגדירים היום את היעד.
סתיו שפיר: יש כאן עוד תוספת.
סתיו שפיר: היועץ המשפטי, על פי חוק היסוד במדינה, האם מותר להם להגיש תקציב חדש לכנסת פחות משבועיים לפני סוף שנה?
<אייל לב ארי: מדובר לא בתקציב חדש.
מיכל בירן: זה תקציב חדש.
ראובן ריבלין: זה תיקון.
<אייל לב ארי: אל התיקון מתייחסים כאל תקציב חדש.
סתיו שפיר: זה נתון לפרשנות.
סתיו שפיר: אי אפשר להגיד על זה חד משמעי.
סתיו שפיר: זה נתון לפרשנות האם מדובר בתקציב חדש או מדובר רק בעדכון לתקציב או תיקון לתקציב.
סתיו שפיר: זאת לא סוגיה שהיא ברורה.
סתיו שפיר: היא לא מובהקת.
ראובן ריבלין: תלוי בפרטים.
סתיו שפיר: כבר יש כאן בעיה.
ניסן סלומינסקי: היועץ המשפטי לממשלה אמר.
ניסן סלומינסקי: יש פרשן יותר מדויק ממנו?
סתיו שפיר: למה הולכים לבתי משפט אם לא כדי לקבוע פרשנות?
סתיו שפיר: זאת פרשנות.
סתיו שפיר: מה שאתם רוצים לעשות עכשיו, זה פשוט לבטל לחלוטין את המשמעות של כנסת ישראל.
סתיו שפיר: מה שקרה כאן זה שלפיד קיבל החלטה אחת שגם היא הייתה זגזוג מהחלטה קודמת, לא משנה אם חושבים שהיא טובה או רעה, והוא החליט לבטל ועכשיו נתניהו כנראה הרגיש שגם הוא צריך לתת איזשהו צ'ופר וברגע האחרון, שלושה ימים לפני סוף שנה, כאשר הוועדה מתכנסת ביום ראשון באופן חריג ולא יושבים כאן שלושת-רבעי מחברי הכנסת שאמורים לשבת כאן כי הם לא יכלו להגיע, ואתם רוצים להעביר החלטה נוספת.
ניסן סלומינסקי: לא מעבירים את ההחלטה.
סתיו שפיר: זאת בושה.
סתיו שפיר: הממשלה עדיין לא התכנסה או שעדיין היא לא הכריעה ואנחנו כבר מתבקשים לקצץ את התקציבים האלה.
סתיו שפיר: השתגעתם?
ניסן סלומינסקי: היא הכריעה.
סתיו שפיר: מה זה הכריעה?
סתיו שפיר: זה קורה בלי להודיע לנו ואתם ידעתם על זה כבר מסוף השבוע ולא הודעתם לנו על כך.
יצחק כהן: גם אחרים יכולים לומר משהו?
ניסן סלומינסקי: את לא מבינה שכל זמן שהממשלה לא מחליטה, לא מביאים את זה?
סתיו שפיר: כל זמן שזה נמצא בתוך התקציב שהולכים לאשר, זה קיים.
יצחק כהן: סתיו, את נואמת.
יצחק כהן: תני גם לאחרים לדבר.
סתיו שפיר: בשבוע שעבר קוצצו 1.4 מיליארד שקלים מתקציב ביטוח לאומי.
סתיו שפיר: עכשיו לדבר הזה יש השלכות שוב על תקציב הביטוח הלאומי.
סתיו שפיר: אי אפשר לכנס את הדיון הזה בלי להביא לכאן נציג של ביטוח לאומי.
ניסן סלומינסקי: אנחנו לא דנים עכשיו אם זה מקוצץ מביטוח לאומי או ההפך, זה ילך לטובת הביטוח הלאומי.
ניסן סלומינסקי: לא על זה דנים עכשיו.
סתיו שפיר: איך זה ילך לטובת הביטוח הלאומי?
ניסן סלומינסקי: על כך יהיה דיון.
ניסן סלומינסקי: אני רוצה לעגום כסף כדי שנחליט אחר כך לאן הוא ילך.
יצחק כהן: סתיו, אפשר לקבל רשות דיבור?
יצחק כהן: גם אני רוצה לשאול שאלה.
יצחק כהן: תני לשאול שאלה.
יצחק כהן: מה יקרה אם לא נאשר את המקור היום?
ניסן סלומינסקי: לא יהיה כסף.
<יעל מבורך: אני מניחה שאנחנו לא נביא תיקון לחוק התקציב.
<יעל מבורך: אנחנו נעשה פנייה לשינוי תקציבי במהלך תקציב 2014 והמשמעות היא שזה יהיה חד שנתי עד שיתוקן בבסיס תקציב 2015.
יצחק כהן: תשקלו מה אתם עושים.
משה גפני: אדוני היושב ראש, אני רוצה לשאול.
משה גפני: אני לא קובע עמדה אבל אני רוצה לדעת אם זה נכון.
משה גפני: האם זה נכון שאמרו לך שתעביר את זה ובתמורה לזה תקבל כספים ליהודה ושומרון?
משה גפני: מותר לי לשאול, או שעוד מעט כבר יהיה אסור לי לשאול.
יצחק כהן: מה שאלת?
משה גפני: שאלתי האם הבטיחו לו כסף ליהודה ושומרון בתמורה לזה שהוא יעביר את זה.
משה גפני: נתנו לו מזומן.
משה גפני: זה לא כמו אצלך.
משה גפני: אני שואל האם זה המצב.
ניסן סלומינסקי: פעם ראשונה ביום חמישי אמרו לי שיש מחשבה כזאת.
ניסן סלומינסקי: הנושא הזה נמצא על סדר היום עוד לפני כן.
ראובן ריבלין: אדוני היושב ראש, אם הם טוענים נושא חדש, תעביר לוועדת הכנסת.
ניסן סלומינסקי: הלכו לצלם את זה כדי שקודם כל נחלק לכולם ואם זה נושא חודש, הוא יועבר.
משה גפני: אתה לא ממשיך את הדיון.
משה גפני: אני רוצה ללכת קודם למנחה.
ניסן סלומינסקי: ברור שלא, כל עוד אין פסיקה.
ראובן ריבלין: ועדת הכנסת מתכנסת היום?
ניסן סלומינסקי: אני חושב כך.
אלעזר שטרן: ניסן, אני חושב שיש הרבה הגיון במה שגפני אומר ואומרת גם סתיו.
אלעזר שטרן: קודם שמענו על העברות שתשע שנים עושים אותן.
אלעזר שטרן: אחרי כן שמענו שיש עשרים אחוזים או מספר אחר ברזרבות, ונגיד שאלה רק עשרה אחוזים.
ראובן ריבלין: מתוכם שמונה מיליארד.
ניסן סלומינסקי: שמונה מיליארד לא שייכים.
אלעזר שטרן: אם הכול יהיה כאן כל כך ברור, למה את הסכום הזה אי אפשר להעביר אחר כך מאותם מקומות או באותה טכניקה?
אלעזר שטרן: אין ספק שיש כאן בעיה בזה שאנשים קיבלו זימון לישיבת הוועדה, יודעים למה הם באו ותוך כדי מגיע משהו נוסף.
אלעזר שטרן: אם יש מחר מלחמה או אם הולכים לדפוק מעסיקים או אנשים, אין בעיה אבל אולי יש לזה פתרונות אחרים, חוץ מלעשות פלסתר מהוועדה.
אלעזר שטרן: אני אצביע בעד זה אבל אם יש פתרונות אחרים, למה אנחנו צריכים ללכת בשיטה הזאת?
<יעל מבורך: אין.
<יעל מבורך: זה בדיוק מה שאנחנו אומרים.
<יעל מבורך: אנחנו אומרים שצריך לאשר את חוק התקציב עכשיו, בדצמבר, ולא בתחילת השנה כי אנחנו לא מתקנים את חוק התקציב.
סתיו שפיר: אתם לא אמורים לאשר את חוק התקציב בדצמבר.
סתיו שפיר: אסור לכם.
ניסן סלומינסקי: אלעזר, מדברים רק על המקורות.
ניסן סלומינסקי: לא אומרים כרגע את הייעוד שלהם.
סתיו שפיר: שבועיים לפני סוף שנה אסור לכם להעביר תקציב.
סתיו שפיר: הרי לפני כמה שנים הייתה מלחמה על כך שהתקציב יעבור מתקציב חד שנתי לתקציב דו שנתי, כדי שתהיה יותר יציבות כלכלית.
סתיו שפיר: עכשיו אתם אומרים שפעם בשלושה חודשים יש איזושהי החלטה חדשה שקשורה כנראה בסקרים שהיו אתמול בתקשורת לגבי סיכויי "יש עתיד" והליכוד להתחזק ובהתאם לסקרים אנחנו עורכים שינויים בתקציב.
סתיו שפיר: תכבדו בבקשה ותגישו תקציב חדש לכנסת אותו נעביר בשלוש קריאות.
<יעל מבורך: זה תיקון חוק התקציב לשנת 2014.
משה גפני: כך מתקנים?
<יעל מבורך: בהפחתה פרמננטית.
סתיו שפיר: אני מדברת על שיטת החוק שהוחלט במדינה.
סתיו שפיר: לא אני קבעתי אותה.
סתיו שפיר: פשוט חלק מאתנו הם שומרי חוק.
<יעל מבורך: אנחנו יודעים את זה היום,
סתיו שפיר: ידעתם שהחוק הזה הוא לא סתם חוק אלא הוא נועד להגן על כלכלת ישראל.
סתיו שפיר: זאת הסיבה שהדבר הזה מוחלט בצורה בה הוא מוחלט, כדי שלא יהיו זיגזגים כאלה.
משה גפני: זה לא ויכוח משפטי.
משה גפני: זה דיון ציבורי.
ניסן סלומינסקי: הדיון יהיה.
משה גפני: איפה יהיה הדיון?
ניסן סלומינסקי: בעוד שבועיים.
משה גפני: אז תביא גם את זה בעוד שבועיים.
ניסן סלומינסקי: היא מנסה להסביר לגבי המקורות האלו.
ראובן ריבלין: פעם ראשונה בוויכוח שניסן צודק.
משה גפני: בעוד שבועיים מביאים חוק.
משה גפני: יש לך בעיה עם המקורות?
משה גפני: הם לא יסתדרו עם המקורות?
משה גפני: הם יכולים להביא תיקון לתקציב, הם יכולים להביא העברה תקציבית.
ניסן סלומינסקי: הם לא רוצים.
ניסן סלומינסקי: הם רוצים עכשיו לעשות את זה.
משה גפני: זה דיון ציבורי?
ניסן סלומינסקי: מבחינתך זה יותר טוב, אם יאגמו את הכסף עכשיו.
משה גפני: זאת בושה.
משה גפני: הרי לא הולך לקרות כלום.
ראובן ריבלין: אני יוצא לישיבת ועדת החוקה.
סתיו שפיר: גם אין מספיק אנשים להצביע על התקציב.
משה גפני: ניסן, זה מבזה את ועדת הכספים ללא סיבה.
ניסן סלומינסקי: יש את הפסיקה של היועץ המשפטי שזה אפשרי.
סתיו שפיר: זה לא אפשרי.
משה גפני: אפשרי, אז מה?
משה גפני: אני התווכחתי אם זה אפשרי או לא אפשרי?
משה גפני: אמרתי שזאת בושה.
משה גפני: זה תקדים שלא היה כדוגמתו לעולם.
משה גפני: בושה לכנסת.
ניסן סלומינסקי: אם זאת הייתה גזרה, זה לא היה עולה, אבל זאת הטבה.
סתיו שפיר: ברגע שאתה מאשר תקדימים כאלה, אתה לא יודע מה יהיה הדבר הבא.
סתיו שפיר: יש פה גם בעיה לאשר תקדים שהוא גם תקדים משפטי והוא גם תקדים בוועדת כספים.
סתיו שפיר: ברגע שאתה עושה את זה עכשיו, אפילו אם זה למטרה טובה, בפעם הבאה זה יכול להיות למטרה לא טובה ואז תגיד שכבר עשינו את זה פעם.
ניסן סלומינסקי: לכן העברתי את זה ליועץ המשפטי לכנסת וליועץ המשפטי לממשלה.
ניסן סלומינסקי: הרי זה לא הלך קל.
ניסן סלומינסקי: את רואה שזה לא הלך קל.
ניסן סלומינסקי: עובדה שהחוק עצמו לא מגיע אלא יגיע בעוד שבועיים.
סתיו שפיר: אם החוק לא יעבור, תעלה שוב את האחוז?
ניסן סלומינסקי: אז נחליט לאן הולך הכסף הזה.
מיכל בירן: ניסן, אנחנו לא מסכימים.
מיכל בירן: נושא חדש.
ניסן סלומינסקי: נחלק את החומר כדי שתוכלו להגיד נושא חדש.
<יעל מבורך: אנחנו נראה לך ואת תאמרי אם זה נושא חדש.
משה גפני: לי היה ויכוח עם ראש הממשלה שלא רצה להעלות את מס החברות ולא רצה להעלות את מס המעסיקים.
משה גפני: הוא ניאו-קפיטליסט.
משה גפני: לא כולם צריכים ללכת אתו על זה ולמה אתה הולך אתו?
משה גפני: תקיים דיון.
ניסן סלומינסקי: לעצם העניין, זה סיפור אחר.
ניסן סלומינסקי: יהיה דיון.
משה גפני: אתה עכשיו עושה דבר שהוא חצי מהדיון כי זה הדיון.
משה גפני: יש דיון על החוק ויש דיון על המקורות.
ניסן סלומינסקי: המקורות זה משהו אחר.
ניסן סלומינסקי: על החוק עצמו, לאן זה ילך.
משה גפני: מה יש בסעיף 2(1)(ח)?
ניסן סלומינסקי: עכשיו שיש לך את החומר, אתה אומר שזה נושא חדש?
ניסן סלומינסקי: על כל הנייר נושא חדש.
סתיו שפיר: אתה רואה שיש תיקונים בכתב יד?
ניסן סלומינסקי: אני רואה את זה רק עכשיו.
סתיו שפיר: תסתכל על זה.
סתיו שפיר: אתם רציניים?
משה גפני: בושה למדינה.
ניסן סלומינסקי: זה עובר לוועדת הכנסת.
מיכל בירן: אני מבקשת שהבקשה של סיעת העבודה תהיה בנפרד.
ניסן סלומינסקי: גם כן נושא חדש.
ניסן סלומינסקי: זה עובר עכשיו לוועדת הכנסת.
ניסן סלומינסקי: אנחנו נעשה הפסקה של כמה דקות.
משה גפני: עם כל הכבוד, אתה לא יכול להחזיק אותנו כאן כל היום.
ניסן סלומינסקי: אמרתי לכמה דקות להתייעצות.
ניסן סלומינסקי: בינתיים זה ילך לוועדת הכנסת.
סתיו שפיר: אנחנו ביטלנו דברים כדי להגיע היום.
סתיו שפיר: אם לא ממשיכים את הדיון, אנחנו נלך.
משה גפני: אנחנו לא בובות.
משה גפני: עכשיו אין דיון.
משה גפני: זה הולך לוועדת הכנסת.
משה גפני: הודעת על כך.
משה גפני: אתה לא יכול להגיד לנו הפסקה של חמש דקות כי אין הפסקה של חמש דקות.
משה גפני: אין דיון יותר בעניין הזה.
ניסן סלומינסקי: אני הולך להתייעצות.
ניסן סלומינסקי: תן לי חמש דקות.
ניסן סלומינסקי: הפסקה לחמש דקות.
סתיו שפיר: אתה לא יכול לקיים דיון כי ועדת הכנסת עוד לא התכנסה.
ניסן סלומינסקי: מבחינת היועץ המשפטי של הכנסת, נכון לעכשיו, אפשר.
מיכל בירן: אפשר לשמוע את עמדת היועצים המשפטיים של הוועדה?
יצחק כהן: אתה לא צריך קוורום.
יצחק כהן: יש לך מספיק חברים.
מיכל בירן: אנחנו חייבים ללכת.
סתיו שפיר: מה עמדת היועץ המשפטי?
מיכל בירן: שאלתי במפורש עד מתי הדיון הזה יימשך ואמרו לי עד 1:00.
משה גפני: תגיד מה אתה הולך לעשות.
ניסן סלומינסקי: אני רוצה לדון על מה שהיה מונח בפנינו.
ניסן סלומינסקי: על החדש, אם יאשרו, אולי מחר או בעוד שבועיים, אני לא יודע להגיד, זה סיפור נפרד.
משה גפני: עכשיו אנחנו מצביעים על הישן?
ניסן סלומינסקי: זה מה שאני רוצה לעשות.
סתיו שפיר: לי יש הסתייגויות.
משה גפני: תגישי את ההסתייגות במליאה.
סתיו שפיר: אני לא רוצה לבזבז את זמנה של הוועדה.
סתיו שפיר: באמת, לא נעים לי.
משה גפני: נגיש את ההסתייגויות.
משה גפני: גם אני אגיש.
משה גפני: אז נוכל ללכת.
סתיו שפיר: אי אפשר להגיש הסתייגויות אחרי הצבעה.
משה גפני: לא, תגישי אותן עכשיו.
סתיו שפיר: אבל צריך לקרוא את החוק.
סתיו שפיר: נקרא עכשיו את החוק עם ההסתייגויות וזה אומר שאנחנו כאן לעוד ארבע שעות במינימום.
משה גפני: לקרוא ולהצביע.
משה גפני: את מה שיש לך בדף, אני קורא בשלוש דקות.
ניסן סלומינסקי: הוא אומר שבין כה וכה ההסתייגויות יעלו למעלה.
סתיו שפיר: אם אנחנו לא דנים היום בתקציב החדש חדש – 2.0 – מתי נדון בו?
סתיו שפיר: מחר?
ניסן סלומינסקי: כרגע אין לי מה לדון.
סתיו שפיר: אנחנו מבינים שזה בזבוז זמן.
ניסן סלומינסקי: לפי הייעוץ המשפטי שלי, הם אומרים שאני יכול להצביע פרט להצבעה הסופית.
סתיו שפיר: רוב חברי הוועדה לא יודעים שאנחנו בכלל בוועדה.
ניסן סלומינסקי: כולם יודעים.
סתיו שפיר: התכנסנו ב-10:00 והישיבה הייתה צריכה להיות עד 1:00.
ניסן סלומינסקי: לכולם הודיעו.
סתיו שפיר: השעה עכשיו 2:00 והם לא יודעים.
יצחק כהן: סתיו, החוק חשוב לך?
יצחק כהן: החוק המקורי, לא התוספות.
סתיו שפיר: זה חוק התקציב.
סתיו שפיר: בטח שהוא חשוב.
יצחק כהן: אז בואו נצביע.
משה גפני: לא, היא מדברת על משהו אחר.
משה גפני: אני לא מסכים גם למקורי.
משה גפני: סתיו, את לוקחת את הזמן שלנו.
משה גפני: אני אשאר עד הסוף אבל ממש אני לא יכול.
סתיו שפיר: אני לא רוצה לקחת את הזמן.
משה גפני: עדיף לך שהחדש לא יהיה אלא יהיה כאשר יהיו הרבה אנשים.
משה גפני: עכשיו יש מעט אנשים.
יצחק כהן: אני לא בטוח.
משה גפני: תגישי את ההסתייגויות עכשיו והכול יעלה למליאה, נצביע בעד ונגד.
יצחק כהן: אני אצטרף להסתייגויות.
יצחק כהן: להלן הקבוצה.
סתיו שפיר: בתנאי שאנחנו מצביעים על ההסתייגויות עכשיו.
משה גפני: אתה מצביע נגד ההסתייגויות שלה?
יצחק כהן: אני מצטרף אליה בהסתייגויות.
יצחק כהן: על החוק אני מצביע בעד.
משה גפני: יש לנו רוב על ההסתייגויות.
יצחק כהן: אתה בקבוצה?
יצחק כהן: אתה מצטרף להסתייגויות?
יצחק כהן: תכתבי להלן הקבוצה.
יצחק כהן: כאמור, אני מצביע בעד החוק.